Qishloq xoʻjaligida foydalanilmayotgan yerlarni foydalanishga kiritishda irrigatsiya va melioratsiya obyektlarini qurish va rekonstruksiya qilish bilan bogʻliq xarajatlarni qoplab berish tartibi toʻgʻrisidagi nizomni tasdiqlash haqida
(resolution, 2026-04-29)

Oʻzbekiston Respublikasi Prezidentining “Qishloq xoʻjaligida yer va suv resurslaridan samarali foydalanish chora-tadbirlari toʻgʻrisida” 2019-yil 17-iyundagi PF-5742-son Farmoniga muvofiq Vazirlar Mahkamasi qaror qiladi: 1. Qishloq xoʻjaligida foydalanilmayotgan yerlarni foydalanishga kiritishda irrigatsiya va melioratsiya obyektlarini qurish va rekonstruksiya qilish bilan bogʻliq xarajatlarni qoplab berish tartibi toʻgʻrisidagi nizom ilovaga muvofiq tasdiqlansin. 11. Quyidagilar: Qoraqalpogʻiston Respublikasi Vazirlar Kengashi, viloyatlar va tumanlar (shaharlar) hokimliklari — har kalendar yilning 1-martiga qadar yer maydonlarini yangidan oʻzlashtirish va qishloq xoʻjaligida qayta foydalanishga kiritish boʻyicha irrigatsiya-melioratsiya tadbirlarini oʻz mablagʻi hisobidan amalga oshirish istagida boʻlgan talabgorlarning manzilli roʻyxatini shakllantirish va ijrosini taʼminlashga; Oʻzbekiston Respublikasi Suv xoʻjaligi vazirligi — yer maydonlarini yangidan oʻzlashtirish va qishloq xoʻjaligida qayta foydalanishga kiritish boʻyicha irrigatsiya-melioratsiya tadbirlarini oʻz mablagʻi hisobidan amalga oshirgan talabgorlarning tijorat banklaridagi hisobvaraqlariga belgilangan subsidiyalar oʻtkazib berilishiga; Oʻzbekiston Respublikasi Qishloq xoʻjaligi vazirligi — yangidan oʻzlashtirilgan va qishloq xoʻjaligida qayta foydalanishga kiritilgan yer maydonlari boʻyicha monitoring yuritish, shuningdek, ushbu yer maydonlaridan samarali foydalanishni tashkil etish hamda belgilangan imtiyozlar tatbiq qilinishiga; Oʻzbekiston Respublikasi Iqtisodiyot va moliya vazirligi — har yili Oʻzbekiston Respublikasi Davlat budjetining parametrlarida yer maydonlarini yangidan oʻzlashtirish va qishloq xoʻjaligida qayta foydalanishga kiritish boʻyicha irrigatsiya-melioratsiya tadbirlarini amalga oshirish xarajatlarining bir qismini qoplash uchun subsidiyalarni nazarda tutish hamda belgilangan tartibda tegishli vazirlik va idoralarga oʻtkazib berishga masʼuldirlar. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov, Oʻzbekiston Respublikasi qishloq xoʻjaligi vaziri J.A. Xodjayev hamda Oʻzbekiston Respublikasi suv xoʻjaligi vaziri Sh.R. Xamrayev zimmasiga yuklansin. 1. Ushbu Nizom qishloq xoʻjaligida foydalanilmayotgan yerlarni yangidan oʻzlashtirish va qishloq xoʻjaligida qayta foydalanishga kiritishda irrigatsiya va melioratsiya obyektlarini qurish va rekonstruksiya qilish shuningdek, suv taʼminoti ogʻir boʻlgan hududlardagi aholi tomorqalari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻilash, nasos agregatini oʻrnatish hamda ishga tushirish bilan bogʻliq xarajatlarni bir qismini qoplab berish tartibini belgilaydi. 2. Ushbu Nizom qoidalari 2024-yildan boshlab yangidan oʻzlashtirilgan va qishloq xoʻjaligida qayta foydalanishga kiritilgan yer maydonlarida irrigatsiya-melioratsiya obyektlarini taʼmirlash-tiklash, rekonstruksiya qilish hamda qurish ishlarini oʻz mablagʻi hisobidan amalga oshirgan talabgorlarga nisbatan tatbiq etiladi. 3. Ushbu Nizomda quyidagi asosiy tushunchalar qoʻllaniladi: irrigatsiya obyektlari — suv resurslarini boshqarish, toʻplash va ularni suvdan foydalanuvchilar va suv isteʼmolchilariga yetkazish, sugʻoriladigan yerlarni suv bilan taʼminlashga koʻmaklashadigan, gidrouzellar, suv oqimini yoʻnaltirish, daryolar va kanallar oʻzanlarini himoya qilish, suv omborlari, sel-suv omborlari, irrigatsiya tizimi kanallari va sugʻorish tarmoqlari inshootlari bilan, nasos stansiyalari, sugʻorish vertikal quduqlari, suv olish, suv tashlash, suv chiqarish va boshqa inshootlarni oʻz ichiga oladigan suv xoʻjaligi obyektlari; melioratsiya obyektlari — kollektor-drenaj yer usti tashlama suvlarini toʻplash hamda ularni sugʻoriladigan yerlardan tashqariga chiqarib tashlashga koʻmaklashadigan kollektorlarni va kollektor-drenaj tarmogʻini, vertikal drenaj quduqlarini, melioratsiya nasos stansiyalarini (agregatlarini) va kuzatuv tarmogʻini oʻz ichiga oladigan suv xoʻjaligi obyektlari; irrigatsiya va melioratsiya obyektlarini qurish va rekonstruksiya qilish — irrigatsiya va melioratsiya obyektlarini toʻliq yoki qisman qayta qurish va qurish. Obyekt rekonstruksiya qilingandan keyin uning dastlabki loyiha parametrlari va inshootlar tarkibi yangi loyihaga muvofiq qisman yoki toʻliq oʻzgarishi mumkin; vertikal sugʻorish qudugʻi — yer osti suvlarini chiqarishga xizmat qiladigan, suv qabul qilgich, elektr nasos hamda xizmat koʻrsatayotgan maydonni suv bilan taʼminlash uchun barpo etiladigan quduqdan iborat suv xoʻjaligi obyekti; loyiha tashabbuskori — qishloq xoʻjaligida foydalanilmayotgan yerlarni foydalanishga kirituvchi va shu maqsadda irrigatsiya va melioratsiya obyektlarini qurish va rekonstruksiya ishlarini oʻz mablagʻi hisobidan amalga oshiruvchi yuridik va jismoniy shaxslar — Oʻzbekiston Respublikasi fuqarolari, qishloq xoʻjaligi korxonalari, Oʻzbekiston Respublikasi rezidentlari; talabgorlar — aholi tomorqalari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish istagini bildirgan tomorqa yer egalari. 4. Qishloq xoʻjaligida foydalanilmayotgan yerlarni foydalanishga kiritish uchun irrigatsiya va melioratsiya obyektlarini qurish va rekonstruksiya qilish (keyingi oʻrinlarda qurish va rekonstruksiya qilish obyektlari deb ataladi) bilan bogʻliq xarajatlarni qoplash investitsiya shartnomasi yoki davlat-xususiy sheriklik toʻgʻrisidagi bitimda nazarda tutiladi. 5. Qishloq xoʻjaligida foydalanilmayotgan har bir gektar yerni foydalanishga kiritish bilan bogʻliq xarajatlarning 50 foizi, biroq bazaviy hisoblash miqdorining 50 barobaridan oshmagan, yerlarni foydalanishga kiritishda vertikal sugʻorish qudugʻini burgʻilash va nasos agregatini oʻrnatish hamda ishga tushirish bilan bogʻliq xarajatlarning esa 50 foizi, biroq 120 million soʻmgacha boʻlgan qismi Oʻzbekiston Respublikasi Davlat budjeti (keyingi oʻrinlarda — Davlat budjeti) mablagʻlari hisobidan (subsidiya sifatida) tuzilgan investitsiya shartnomasi yoki davlat-xususiy sheriklik bitimi doirasida bir marta qoplab beriladi. Suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash hamda ishga tushirish bilan bogʻliq xarajatlar uchun subsidiya: aholi tomorqa yerini sugʻorish uchun chuqurligi 10 metrdan, Qoraqalpogʻiston Respublikasi uchun 5 metrdan ortiq boʻlgan kichik hajmdagi har bir vertikal sugʻorish qudugʻini burgʻulash va ishga tushirish bilan bogʻliq xarajatlarning birinchi metridan boshlab 100 foizini, biroq bazaviy hisoblash miqdorining 50 baravaridan oshmagan qismini; kamida 30 ta aholi tomorqa yerlarini sugʻorish uchun katta hajmdagi vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning 100 foizini, biroq 150 million soʻmdan oshmagan qismini; fuqarolarga ochiq elektron tanlov 2024-yil 1-martdan boshlab elektron onlayn-auksion savdolari orqali dehqon xoʻjaligi tashkil etish uchun 0,15 gektardan 2 gektargacha boʻlgan oʻlchamlarda 30 yilga ijaraga berilgan va bitta konturda yoki yonma-yon ikkita konturda joylashgan kamida 30 ta dehqon xoʻjaliklari yerlarini sugʻorish uchun katta hajmli vertikal sugʻorish quduqlarini burgʻulash va ishga tushirish bilan bogʻliq xarajatlarning 100 foizi, biroq 150 million soʻmdan oshmagan qismini; qishloq xoʻjaligida foydalanilmayotgan yerlarni foydalanishga kiritish uchun vertikal sugʻorish qudugʻini burgʻilash va nasos agregatini oʻrnatish hamda ishga tushirish bilan bogʻliq xarajatlarning 50 foizi, biroq 120 million soʻmgacha boʻlgan qismini qoplash uchun ajratiladi. Bunda, loyiha tashabbuskorlarining qishloq xoʻjaligida foydalanilmayotgan yerlarni foydalanishga kiritish uchun irrigatsiya va melioratsiya obyektlarini qurish va rekonstruksiya ishlari, shuningdek, talabgorlarning suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻilash va nasos agregatini oʻrnatish hamda ishga tushirish bilan bogʻliq xarajatlarining qolgan qismi ularning oʻz mablagʻlari hisobidan qoplanadi. 6. Mazkur Nizomning 5-bandiga muvofiq Davlat budjetidan qishloq xoʻjaligida foydalanilmayotgan har bir gektar yerni foydalanishga kiritish bilan bogʻliq xarajatlar uchun Oʻzbekiston Respublikasi Suv xoʻjaligi vazirligiga markazlashgan xarajatlar smetasida har yili Oʻzbekiston Respublikasi Investitsiya dasturiga asosan melioratsiya obyektlarini qurish va rekonstruksiya qilish uchun ajratiladigan mablagʻlarning 5 foizi miqdoridan kelib chiqib hisoblanadigan qoʻshimcha mablagʻlar nazarda tutiladi. Qishloq xoʻjaligi kooperativlariga mahalliy hokimliklar zaxirasidan ajratilgan yer maydonlarini oʻzlashtirish uchun irrigatsiya va melioratsiya obyektlarini qurish va rekonstruksiya qilish ishlari xarajatlarining bir qismini qoplashga zarur qoʻshimcha mablagʻlar Oʻzbekiston Respublikasi Moliya vazirligi tomonidan ajratiladi. 7. Loyiha tashabbuskorlarining qishloq xoʻjaligida foydalanilmayotgan yerlarni foydalanishga kiritishda irrigatsiya va melioratsiya obyektlarini qurish va rekonstruksiya qilish bilan bogʻliq xarajatlari Davlat budjetidan ushbu Nizomga 1-ilovada keltirilgan sxemaga muvofiq qoplanadi. Talabgorlarning suv taʼminoti ogʻir hududlardagi aholi tomorqalari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash hamda ishga tushirish bilan bogʻliq xarajatlarining bir qismini davlat tomonidan qoplash ushbu Nizomga 2-ilovada keltirilgan sxemaga muvofiq amalga oshiriladi. 8. Tuman (shahar) hokimliklari Oʻzbekiston Respublikasi Suv xoʻjaligi vazirligi, Qishloq xoʻjaligi vazirligi hududiy organlari hamda manfaatdor idora va tashkilotlar bilan birgalikda hisobot yilida quriladigan va rekonstruksiya qilinadigan obyektlarning tuman (shahar) manzilli roʻyxatini hisobot yilining 1-fevraliga qadar shakllantiradi hamda tasdiqlab Qoraqalpogʻiston Respublikasi Vazirlar Kengashi va viloyatlar hokimliklariga kiritadi. Manzilli roʻyxatni shakllantirishda: Oʻzbekiston Respublikasi Prezidentining “Qishloq xoʻjaligida yer va suv resurslaridan samarali foydalanish chora-tadbirlari toʻgʻrisida” 2019-yil 17-iyundagi PF-5742-son Farmoniga asosan qishloq xoʻjaligida foydalanilmayotgan yerlarni foydalanishga kiritish prognoz koʻrsatkichlari; qishloq xoʻjaligi kooperativlariga mahalliy hokimliklar zaxirasidan ajratilgan yer maydonlari miqdori; foydalanishga kiritilayotgan irrigatsiya va melioratsiya obyektlarining nomi, yer maydoni, quvvati, ularning dastlabki qiymati va loyiha tashabbuskorlari nomi; tuproq unumdorligi, yerlarning ball boniteti hamda infratuzilma obyektlari (dala shiyponi, mahsulotlar saqlanadigan omborxonalar, sugʻorish inshootlari va boshqalar) bilan taʼminlanganligi toʻgʻrisidagi maʼlumotlar inobatga olinadi. 9. Qoraqalpogʻiston Respublikasi Vazirlar Kengashi va viloyatlar hokimliklari tuman (shahar) hokimliklari tomonidan taqdim etilgan tuman (shahar) manzilli roʻyxatini belgilangan tartibda koʻrib chiqib hududiy manzilli roʻyxatni shakllantiradi va tasdiqlaydi hamda hisobot yilining 1-martiga qadar Oʻzbekiston Respublikasi Suv xoʻjaligi vazirligiga va Qishloq xoʻjaligi vazirligiga taqdim etadilar. Tuman (shahar) va hududiy manzilli roʻyxatlarni sifatli shakllantirish, taqdim etilgan maʼlumotlarning aniqliligi yuzasidan javobgarlik Qoraqalpogʻiston Respublikasi Vazirlar Kengashi, viloyatlar va tumanlar hokimliklari zimmasiga yuklatiladi. 10. Oʻzbekiston Respublikasi Suv xoʻjaligi vazirligi Qoraqalpogʻiston Respublikasi Vazirlar Kengashi, viloyatlar hokimliklari tomonidan taqdim etilgan hududiy manzilli roʻyxatlarni koʻrib chiqadi hamda manzilli dasturni shakllantirib, Qishloq xoʻjaligi vazirligi, Moliya vazirligi, Iqtisodiy taraqqiyot va kambagʻallikni qisqartirish vazirligi bilan kelishilgan holda hisobot yilining 1-apreliga qadar tasdiqlaydi. Mahalliy hokimliklar zaxirasidan ajratilgan yer maydonlari negizida tashkil etilgan qishloq xoʻjaligi kooperativlari boʻyicha manzilli dastur Oʻzbekiston fermerlari kengashi bilan ham kelishiladi. 11. Oʻzbekiston Respublikasi Suv xoʻjaligi vazirligi qishloq xoʻjaligida foydalanilmayotgan yerlarni foydalanishga kiritish bilan bogʻliq boʻlgan qurish va rekonstruksiya qilish ishlari uchun Davlat budjetidan har bir gektar yerga 50 foizi, biroq bazaviy hisoblash miqdorining 50 barobaridan oshmagan, yerlarni foydalanishga kiritishda vertikal sugʻorish qudugʻini burgʻilash va nasos agregatini oʻrnatish hamda ishga tushirish bilan bogʻliq xarajatlarning esa 50 foizi, biroq 120 million soʻmgacha qoplanadigan qismini qurish va rekonstruksiya qilish ishlari boʻyicha tasdiqlangan manzilli dasturiga asosan mazkur maqsadlar uchun markazlashgan xarajatlar smetasida nazarda tutilgan mablagʻlar doirasida aniqlaydi. 12. Oʻzbekiston Respublikasi Suv xoʻjaligi vazirligi hisobot yilida quriladigan va rekonstruksiya qilinadigan obyektlarning tasdiqlangan manzilli roʻyxatini, hisobot yilining 15-apreliga qadar ommaviy axborot vositalarida hamda vazirlikning rasmiy veb-saytlarida eʼlon qilib boradi. 101. Tuman (shahar) hokimliklari Kambagʻallikni qisqartirish va bandlik vazirligi (keyingi oʻrinlarda — Vazirlik) Oʻzbekiston mahallalari uyushmasi, Suv xoʻjaligi vazirligining tuman boʻlimlari, hokim yordamchilari hamda manfaatdor idora va tashkilotlar bilan birgalikda kelgusi hisobot yilida suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha talabgorlarning manzilli roʻyxatini yiliga ikki marta, yaʼni birinchi marta hisobot yilining 1-noyabriga qadar, ikkinchi marta hisobot yilining 1-mayiga qadar shakllantiradi hamda tasdiqlab Qoraqalpogʻiston Respublikasi Vazirlar Kengashi va viloyatlar hokimliklariga kiritadi. Tuman (shahar) manzilli roʻyxatini shakllantirishda vertikal sugʻorish quduqlari burgʻulanadigan suv taʼminoti ogʻir boʻlgan mahalla fuqarolari yigʻinlari, aholi xonadonlari, dehqon xoʻjaliklari shuningdek, qishloq xoʻjaligida foydalanilmayotgan yer maydonlari toʻgʻrisidagi maʼlumotlar inobatga olinadi. Suv taʼminoti ogʻir hududlardagi aholi tomorqalari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish, shuningdek daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarning bir qismini qoplash uchun tasdiqlangan manzilli roʻyxat Vazirlikning rasmiy veb-saytida eʼlon qilingan kundan boshlab bir yil muddatga amal qiladi. 102. Qoraqalpogʻiston Respublikasi Vazirlar Kengashi va viloyatlar hokimliklari tuman (shahar) hokimliklari tomonidan taqdim etilgan tumanlar manzilli roʻyxatlarini belgilangan tartibda koʻrib chiqib hududiy manzilli roʻyxatni shakllantiradi va tasdiqlaydi hamda hisobot yilining tegishlicha 1-dekabr va 1-iyuniga qadar Vazirlikka taqdim etadi. Tuman (shahar) va hududiy manzilli roʻyxatlarni sifatli shakllantirish, taqdim etilgan maʼlumotlarning aniq va ishonchligi yuzasidan javobgarlik Qoraqalpogʻiston Respublikasi Vazirlar Kengashi, viloyatlar va tumanlar hokimliklari zimmasiga yuklatiladi. 103. Vazirlik Qoraqalpogʻiston Respublikasi Vazirlar Kengashi, viloyatlar hokimliklari tomonidan taqdim etilgan hududiy manzilli roʻyxatlarni belgilangan tartibda koʻrib chiqadi hamda manzilli dasturni shakllantirib, Oʻzbekiston mahallalari uyushmasi va Suv xoʻjaligi vazirligi bilan kelishilgan holda hisobot yilining 15-dekabriga va 15-iyuniga qadar tasdiqlaydi. Vazirlik hisobot yilida suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha talabgorlarning manzilli dasturini hisobot yilining tegishlicha 1-yanvar va 1-iyuliga qadar oʻzining rasmiy veb-saytida eʼlon qilib boradi. 13. Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari (keyingi oʻrinlarda Suv xoʻjaligi vazirligining hududiy organlari deb ataladi) Oʻzbekiston Respublikasi Suv xoʻjaligi vazirligi tomonidan tasdiqlangan manzilli dasturlarga asosan qishloq xoʻjaligida foydalanilmayotgan yerlarni foydalanishga kiritishda investitsiya shartnomasi yoki “Davlat-xususiy sheriklik toʻgʻrisida”gi Oʻzbekiston Respublikasining Qonuni talablaridan kelib chiqib loyiha tashabbuskorlari bilan investitsiyaviy shartnoma yoki davlat-xususiy sheriklik toʻgʻrisida bitim imzolaydilar. Bunda investitsiyaviy shartnoma yoki davlat-xususiy sheriklik toʻgʻrisidagi bitimda Oʻzbekiston Respublikasi Suv xoʻjaligi vazirligi tomonidan Davlat budjetidan har bir gektar yerga ajratiladigan subsidiyaning bazaviy hisoblash miqdori koʻrsatiladi. 14. Qoraqalpogʻiston Respublikasi Vazirlar Kengashi, viloyatlar va tumanlar (shaharlar) hokimliklari yer maydonlarini investitsiya shartnomasi yoki davlat-xususiy sheriklik toʻgʻrisidagi bitim imzolanganidan soʻng vakolatli davlat organi qaroriga asosan loyiha tashabbuskoriga ushbu Nizomda belgilangan tartibda ajratib beradi. 15. Investitsiya shartnomasida yoki davlat-xususiy sheriklik toʻgʻrisidagi bitimda quyidagilar nazarda tutilishi lozim: loyiha tashabbuskori tomonidan bajariladigan qurilish va rekonstruksiya qilish ishlari roʻyxati va unga talab etiladigan mablagʻlar dastlabki miqdori; biznes loyiha; Davlat budjetidan har bir gektar yerga ajratiladigan subsidiyaning bazaviy hisoblash miqdori va boshqa majburiyatlar. 16. Loyiha tashabbuskorlari qurish va rekonstruksiya qilish ishlari yakunlanib, sarflangan xarajatlarning bir qismini qoplashga mablagʻ olish uchun tegishli ravishda Suv xoʻjaligi vazirligining hududiy organlariga quyidagi hujjatlarni taqdim etadi: ariza-talabnoma; amalga oshirilgan qurish va rekonstruksiya ishlari xarajatlarni tasdiqlovchi hujjatlarning nusxasi (hisob-faktura va boshqalar); tuman hokimining qishloq va suv xoʻjaligi masalalari boʻyicha oʻrinbosari raisligida tasdiqlanadigan foydalanishga qabul qilish komissiyasi tomonidan belgilangan tartibda shaharsozlik normalari va qoidalariga asosan rasmiylashtirilgan irrigatsiya va melioratsiya obyektlarini qurish va rekonstruksiya qilish boʻyicha yakunlangan ishlarni foydalanishga qabul qilish dalolatnomasi. 17. Suv xoʻjaligi vazirligining hududiy boʻlinmalariga loyiha tashabbuskori tomonidan mazkur Nizomning 16-bandida belgilangan hujjatlar toʻliq taqdim qilinmaganda, ularni uch ish kunida loyiha tashabbuskoriga toʻliq holda taqdim qilish uchun qaytaradi. 18. Suv xoʻjaligi vazirligining hududiy organlari loyiha tashabbuskorlarining qishloq xoʻjaligida foydalanilmayotgan yerlarni foydalanishga kiritish boʻyicha bajarilgan irrigatsiya va melioratsiya tadbirlarini oʻtkazish bilan bogʻliq xarajatlarni qoplab berish yuzasidan kelib tushgan hujjatlarni uch ish kuni ichida koʻrib chiqadi hamda Qoraqalpogʻiston Respublikasi Vazirlar Kengashi, viloyatlar va tumanlar hokimliklari bilan kelishilgan holda Oʻzbekiston Respublikasi Suv xoʻjaligi vazirligiga taqdim etadi. 19. Oʻzbekiston Respublikasi Suv xoʻjaligi vazirligi Suv xoʻjaligi vazirligining hududiy organlari tomonidan taqdim etilgan hujjatlarga asosan qurish va rekonstruksiya qilish ishlarining Davlat budjetidan qoplanadigan qismini uch ish kunida Suv xoʻjaligi vazirligining markazlashgan xarajatlar smetasida nazarda tutilgan mablagʻlar doirasida shaxsiy gʻazna hisobvaragʻi orqali loyiha tashabbuskorlarining bank hisobvaragʻiga oʻtkazib beradi. 20. Oʻzbekiston Respublikasi Investitsiyalar va tashqi savdo vazirligi Suv xoʻjaligi vazirligi hamda Qishloq xoʻjaligi vazirligi tomonidan xalqaro moliya institutlari, xorijiy hukumat tashkilotlari va boshqa donorlar mablagʻlari hisobidan qurish va rekonstruksiya qilish ishlari bilan bogʻliq xarajatlarni qoplash boʻyicha kelishuvlar amalga oshirilgan hollarda, erishilgan kelishuvlar yuzasidan Oʻzbekiston Respublikasi Moliya vazirligiga ikki tomonlama moliyalashtirishni va Davlat budjeti mablagʻlarini maqsadliligini taʼminlash boʻyicha har chorakda bir marta axborot kiritib boriladi. Bunda xalqaro moliya institutlari, xorijiy hukumat tashkilotlari va boshqa donorlar mablagʻlari hisobiga qurish va rekonstruksiya qilish ishlari bilan bogʻliq xarajatlar Davlat budjeti mablagʻlari hisobidan qoplab berilmaydi. 201. Talabgorlar vertikal sugʻorish quduqlari burgʻulanib ishga tushirilgandan soʻng sarflangan xarajatlarning bir qismini qoplashga mablagʻ olish uchun “Agrosubsidiya” axborot tizimiga quyidagi hujjatlarni kiritadi: ariza-talabnoma; amalga oshirilgan ishlarni tasdiqlovchi hujjatlarning nusxasi (gidrogeologiya xulosasi, korxona va talabgor oʻrtasida tuzilgan shartnoma, hisob-faktura, nazorat-oʻlchov xulosasi, suv bilan taʼminlanadigan kamida 30 nafar tomorqa yer egalarining MFY raisi tomonidan tasdiqlangan roʻyxati, talabgorning bank rekvizitlari, pudratchi tashkilot tomonidan olinadigan Yer osti suvlariga quduqlarni burgʻilash uchun ruxsatnoma, qazilgan quduqqa tayyorlangan va Gidrogeologiya stansiyalarida roʻyxatga qoʻyilgan texnik pasport, quduqdan foydalanish uchun isteʼmolchi tomonidan olinadigan Yer osti suvlaridan maxsus foydalanish uchun ruxsatnoma, talabgor va burgʻilovchi tashkilot oʻrtasida qazilgan quduqni 1 yil davomida kuzatib va tuzatib borish shartnomasi hamda tuman komissiyasi va talabgor oʻrtasida talabgor tomonidan quduqdan kamida 2 yil davomida samarali foydalanish boʻyicha kelishuv shartnomasi); ushbu Nizomning 3-ilovasiga muvofiq namunaviy tarkibda tuzilgan suv taʼminoti ogʻir boʻlgan hududlardagi aholi tomorqalari va dehqon xoʻjaliklarini sugʻorish uchun vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish ishlarini qabul qilish tuman (shahar) komissiyasining vertikal sugʻorish quduqlarini burgʻulash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha yakunlangan ishlarni foydalanishga qabul qilish dalolatnomasi; mazkur bandning ikkinchi, uchinchi va toʻrtinchi xatboshilarida keltirilgan hujjatlarning haqqoniyligi, vertikal sugʻorish quduqlarini qazish va foydalanishga topshirish jarayonida barcha zarur hujjatlarni, jumladan yer osti suvlaridan foydalanishga oid ruxsat etuvchi hujjatlar, loyiha-smeta hujjatlarining toʻgʻri tuzilganligi va shakllantirilganligi, shuningdek, ushbu jarayonida budjet va budjetdan tashqari toʻlovlar boʻyicha hisob-kitoblarning amaldagi qonunchilik talablari asosida amalga oshirilganligi yuzasidan talabgor va u bilan shartnoma munosabatlari asosida faoliyat koʻrsatgan yuridik shaxslar masʼul hisoblanadi. Talabgorlardan ushbu bandda nazarda tutilmagan hujjatlarni taqdim etishni talab qilish taqiqlanadi. 202. Kambagʻallikni qisqartirish va bandlikka koʻmaklashish tuman boʻlimlari talabgorlar tomonidan mazkur Nizomning 201-bandida belgilangan hujjatlar toʻliq taqdim qilinmaganda, ularni uch ish kunida talabgorga toʻliq holda qayta taqdim qilish uchun qaytaradi. 203. Kambagʻallikni qisqartirish va bandlikka koʻmaklashish tuman boʻlimlari talabgorlar tomonidan toʻliq taqdim qilingan hujjatlarni koʻrib chiqqandan soʻng, tuman (shahar) komissiyasi uch ish kuni muddatda vertikal sugʻorish quduqlarini barcha hujjatlarni toʻgʻri va haqqoniy tuzilganligini, artezian quduqdan samarali foydalanishi holatini joyiga chiqqan holda oʻrganadi va ijobiy qaror qabul qilingan taqdirda “Agrosubsidiya” axborot tizimi orqali mazkur Nizomning 4-ilovasida keltirilgan tarkibdagi Suv taʼminoti ogʻir boʻlgan hududlardagi aholi tomorqalari va dehqon xoʻjaliklarini sugʻorish uchun vertikal sugʻorish quduqlarini burgʻilash, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish ishlarini foydalanishga qabul qilish hududiy ishchi guruhi (keyingi oʻrinlarda — Hududiy ishchi guruhi) muhokamasiga kiritadi. 204. Hududiy ishchi guruhi aʼzolari: uch ish kunida foydalanishga topshirilgan vertikal sugʻorish quduqlarini burgʻilash jarayonida rasmiylashtirilishi lozim boʻlgan barcha hujjatlarni toʻgʻri va haqqoniy tuzilganligini, budjet va budjetdan tashqari toʻlovlar boʻyicha hisob-kitoblar toʻgʻri amalga oshirilganligini, artezian quduqdan samarali foydalanilishi holatini oʻrganadi va ushbu jarayon amaldagi qonunchilik talablari asosida amalga oshirilishini taʼminlaydi; ijobiy qaror qabul qilingan taqdirda, talabgorlarga ajratiladigan subsidiya miqdori va talabgorlarning bank rekvizitlarini koʻrsatgan holda buyurtmanomalarni shakllantiradi hamda tasdiqlagan holda “Agrosubsidiya” axborot tizimi orqali Vazirlikka kiritadi. Qazilgan vertikal sugʻorish quduqlarining hujjatlari (loyiha-smeta) toʻgʻri tayyorlanganligi va taqdim etilgan maʼlumotlarning toʻgʻri va haqqoniyligi yuzasidan javobgarlik Tuman (shahar) komissiyasi va Hududiy ishchi guruhi aʼzolari zimmasiga yuklatiladi. 205. Vazirlik Hududiy ishchi guruhi tomonidan taqdim etilgan buyurtmanomalarni koʻrib chiqish uchun Oʻzbekiston Respublikasi Suv xoʻjaligi vazirligi va Oʻzbekiston mahallalari uyushmasiga kiritadi. Mazkur vazirliklar tomonidan ijobiy xulosa olingandan soʻng, talabgorlarning xarajatlarini qoplab berish boʻyicha zarur hujjatlar Kambagʻallikni qisqartirish va bandlik vazirligi huzuridagi Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasiga yoʻnaltiriladi. 206. Oʻzbekiston Respublikasi Iqtisodiyot va moliya vazirligi tomonidan hisobot yili boshida suv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻilash va ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarni qoplashga moʻljallangan subsidiya uchun belgilangan mablagʻlar Kambagʻallikni qisqartirish va bandlik vazirligi huzuridagi Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasining Gʻaznachilik xizmati qoʻmitasidagi hisobvaragʻida rejalashtiriladi. 208. Kambagʻallikni qisqartirish va bandlik vazirligi huzuridagi Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasi Vazirlik tomonidan kiritilgan buyurtmanoma asosida subsidiyalarni uch ish kunida talabgorlarning tegishli tijorat bankidagi hisobvaragʻiga oʻtkazib beradi. Bunda, talabgorlarning burgʻilangan vertikal sugʻorish quduqlari boʻyicha “Agrosubsidiya” axborot tizimi orqali kiritilgan hujjatlari asosida 20 milliard soʻmgacha boʻlgan qismi 2025-yil 1-martga qadar Oʻzbekiston fermerlari kengashi huzuridagi Fermer xoʻjaliklarini qoʻllab-quvvatlash jamgʻarmasining Iqtisodiyot va moliya vazirligi huzuridagi Gʻaznachilik xizmati qoʻmitasidagi hisob varagʻida koʻzda tutilgan budjet mablagʻlari hisobidan toʻlab beriladi. Bunda 2025-yil 1-martdan boshlab “Agrosubsidiya” axborot tizimidagi tuman, viloyat va respublika bosqichidagi hujjatlarni koʻrib chiqish va subsidiyalarni toʻlash Kambagʻallikni qisqartirish va bandlik vazirligi huzuridagi Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasi mablagʻlari hisobidan amalga oshiriladi. 209. Qabul qilib olingan vertikal sugʻorish quduqlaridan doimiy tarzda samarali foydalanilishi uchun mahalla fuqarolar yigʻinlari raislari masʼul hisoblanadi. 21. Qurish va rekonstruksiya qilish, shuningdek, suv taʼminoti ogʻir hududlarda aholi tomorqalari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash hamda ishga tushirish bilan bogʻliq xarajatlarni qoplash boʻyicha hujjatlar toʻgʻri rasmiylashtirilishi hamda davlat tomonidan subsidiya mablagʻlari ajratilishi yuzasidan Davlat moliyaviy nazorati inspeksiyasi tomonidan tizimli ravishda nazorat amalga oshiriladi. 22. Qishloq xoʻjaligida foydalanilmayotgan yerlarni foydalanishga kiritish uchun davlat tomonidan subsidiya beriladigan yer maydonlarida qurish va rekonstruksiya ishlari yuzasidan nazorat belgilangan vakolatlar doirasida Qoraqalpogʻiston Respublikasi Vazirlar Kengashi va viloyatlar, tuman (shahar) hokimliklari, Oʻzbekiston Respublikasi Suv xoʻjaligi vazirligi, Suv xoʻjaligi vazirligining hududiy organlari zimmasiga yuklatiladi. Aholi tomorqa va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirishga Davlat budjetidan subsidiya beriladigan yer maydonlarida burgʻulanadigan va ishga tushiriladigan vertikal sugʻorish quduqlari yuzasidan nazorat begilagan vakolatlar doirasida Qoraqalpogʻiston Respublikasi Vazirlar Kengashi va viloyatlar, tuman (shahar) hokimliklari zimmasiga yuklatiladi. 221. Oʻzbekiston Respublikasi qishloq xoʻjaligini rivojlantirishning 2020 — 2030-yillarga moʻljallangan strategiyasini amalga oshirish boʻyicha muvofiqlashtiruvchi kengash huzuridagi Agrar va oziq-ovqat sohalarini subsidiyalash boʻyicha Texnik ishchi guruh tomonidan 2025-yil 1-yanvarga qadar ushbu subsidiyaning samaradorlik koʻrsatkichi baholanadi. Bunda: subsidiyani ajratish natijasida subsidiya ajratilgan subyektlar tomonidan qishloq xoʻjaligida foydalanilmayotgan yerlar foydalanishga kiritilganda, subsidiyaning samaradorlik koʻrsatkichi “ijobiy”; subsidiya oluvchi subyekt tomonidan tegishli yerlar foydalanishga kiritilmaganligi aniqlanganda, subsidiyaning samaradorlik koʻrsatkichi “salbiy” deb baholanadi. 23. Ushbu Nizom talablari buzilishida aybdor boʻlgan shaxslar qonun hujjatlariga muvofiq javob beradilar. Bosqich Subyektlar Tadbirlar Bajarish muddati 1-bosqich Tuman (shahar) hokimliklari Qishloq xoʻjaligida foydalanilmayotgan yer maydonlarini foydalanishga kiritish uchun quriladigan va rekonstruksiya qilinadigan obyektlarning tuman (shahar) manzilli roʻyxatini shakllantiradi hamda tasdiqlab Qoraqalpogʻiston Respublikasi Vazirlar Kengashi va viloyatlar hokimliklariga koʻrib chiqish uchun kiritadi. 1-fevralga qadar 2-bosqich Qoraqalpogʻiston Respublikasi Vazirlar Kengashi va viloyatlar hokimliklari Tuman (shahar) manzilli roʻyxatini koʻrib chiqib hududiy manzilli roʻyxatni shakllantiradi va tasdiqlaydi hamda Oʻzbekiston Respublikasi Suv xoʻjaligi vazirligiga va Qishloq xoʻjaligi vazirligiga taqdim etadi. 1-martga qadar 3-bosqich Suv xoʻjaligi vazirligi Hududiy manzilli roʻyxatlarni koʻrib chiqadi hamda manzilli dasturni shakllantirib,Oʻzbekiston Respublikasi Qishloq xoʻjaligi vazirligi, Moliya vazirligi, Iqtisodiy taraqqiyot va kambagʻallikni qisqartirish vazirligi bilan kelishilgan holda tasdiqlaydi. Mahalliy hokimliklar zaxirasidan ajratilgan yer maydonlari negizida tashkil etilgan qishloq xoʻjaligi kooperativlari boʻyicha manzilli dasturni Oʻzbekiston fermer, dehqon xoʻjaligi va tomorqa yer egalari kengashi bilan ham kelishadi. 1-aprelga qadar 4-bosqich Suv xoʻjaligi vazirligi Hisobot yilida quriladigan va rekonstruksiya qilinadigan obyektlarning tasdiqlangan manzilli dasturini ommaviy axborot vositalarida hamda vazirlikning rasmiy veb-saytlarida eʼlon qiladi. 15-aprelga qadar 5-bosqich Suv xoʻjaligi vazirligining hududiy boʻlinmalari Tasdiqlangan manzilli dasturga asosan loyiha tashabbuskorlari bilan investitsiya shartnomasi yoki davlat-xususiy sheriklik toʻgʻrisida bitim imzolaydi. kelishuvga koʻra 6-bosqich Loyiha tashabbuskorlari Irrigatsiya va melioratsiya obyektlarini qurish va rekonstruksiya qilish ishlari yakunlanib, sarflangan xarajatlarningbir qismini Davlat budjeti hisobidan qoplash uchun Suv xoʻjaligi vazirligining viloyat hududiy organlariga hujjatlarni taqdim etadi. Talabgor murojaati tushgan kundan boshlab 3 kun mobaynida 7-bosqich Suv xoʻjaligi vazirligining viloyat hududiy organi Loyiha tashabbuskorlari tomonidan taqdim etilgan hujjatlarni umumlashtirib Suv xoʻjaligi vazirligiga taqdim etadi. 3 kun mobaynida 8-bosqich Suv xoʻjaligi vazirligi Yer maydonlarini foydalanishga kiritishda qurish va rekonstruksiya qilish ishlarining Davlat budjetidan qoplanadigan qismini loyiha tashabbuskorlarining bank hisobvaragʻiga oʻtkazib beradi. 3 kun mobaynida BosqichlarSubyektlarTadbirlarBajarish muddati1-bosqichTuman (shahar) xokimliklari, Kambagʻallikni qisqartirish va bandlikka koʻmaklashish tuman boʻlimi,Oʻzbekiston mahallalari uyushmasining tuman (shahar) boʻlimi,Tuman (shahar) irrigatsiya boʻlimiSuv taʼminoti ogʻir hududlardagi aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash va ishga tushirish shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish boʻyicha talabgorlarning tuman (shahar) manzilli roʻyxatini shakllantiradi hamda tasdiqlab Qoraqalpogʻiston Respublikasi Vazirlar Kengashi va viloyatlar hokimliklariga kiritadi.Yiliga ikki marta:1-noyabr va 1-mayga qadar2-bosqichQoraqalpogʻiston Respublikasi Vazirlar Kengashi va viloyatlar hokimliklariTumanlar (shahar) manzilli roʻyxatlarini belgilangan tartibda koʻrib chiqadi, hududiy manzilli roʻyxatni shakllantiradi va tasdiqlaydi hamda Kambagʻallikni qisqartirish va bandlik vazirligiga taqdim etadi.Yiliga ikki marta:1-dekabr va 1-iyunga qadar3-bosqichKambagʻallikni qisqartirish va bandlik vazirligiHududiy manzilli roʻyxatlarni belgilangan tartibda koʻrib chiqadi hamda manzilli dasturni shakllantirib Oʻzbekiston mahallalari uyushmasi va Suv xoʻjaligi vazirligi bilan kelishilgan holda tasdiqlaydi.Yiliga ikki marta:15-dekabr va 15-iyunga qadar4-bosqichKambagʻallikni qisqartirish va bandlik vazirligiManzilli dasturni ommaviy axborot vositalarida hamda oʻzining rasmiy veb-saytlarida eʼlon qiladi.Yiliga ikki marta:1-yanvar va 1-iyulga qadar5-bosqichTalabgorVertikal sugʻorish quduqlari burgʻulanib ishga tushirilganidan soʻng, shuningdek, daryolar, kanallar va boshqa suv obyektlaridan suv chiqarish vositalarini sotib olib oʻrnatilganidan soʻng sarflangan xarajatlarning bir qismini qoplashga mablagʻ olish uchun kambagʻallikni qisqartirish va bandlikka koʻmaklashish tuman boʻlimiga zarur hujjatlarni taqdim etadi.Ixtiyoriy ravishda6-bosqichKambagʻallikni qisqartirish va bandlikka koʻmaklashish tuman boʻlimiTalabgorlar tomonidan toʻliq taqdim qilingan hujjatlarni koʻrib chiqadi hamda tuman (shahar) hokimligi bilan kelishilgan holda Kambagʻallikni qisqartirish va bandlik vazirligi hududiy boshqarmasiga taqdim qiladi.Talabgor murojaati tushgan kundan boshlab 3 ish kunida7-bosqichKambagʻallikni qisqartirish va bandlik vazirligi hududiy boshqarmasiKambagʻallikni qisqartirish va bandlikka koʻmaklashish tuman boʻlimi tomonidan kiritilgan hujjatlarni koʻrib chiqadi, suv taʼminoti ogʻir boʻlgan hududlardagi aholi tomorqalari va dehqon xoʻjaliklarini sugʻorish uchun vertikal sugʻorish quduqlarini burgʻilash, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish ishlarini foydalanishga qabul qilish hududiy ishchi guruhiga taqdim etadi.3 ish kunida8-bosqichQoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhiTaqdim etilgan roʻyxatni koʻrib chiqadi va ularga asosan talabgorlarning suv taʼminoti ogʻir hududlarda aholi tomorqalari, dehqon xoʻjaliklari va qishloq xoʻjaligida foydalanilmayotgan yer maydonlarini sugʻorish uchun vertikal sugʻorish quduqlarini burgʻulash hamda ishga tushirish, shuningdek, daryolar, kanallar va boshqa suv obyektlaridan suv chiqarish vositalarini sotib olish va oʻrnatish bilan bogʻliq xarajatlarining bir qismini qoplash yuzasidan talabgorlar kesimida buyurtmanomalarni rasmiylashtiradi va Kambagʻallikni qisqartirish va bandlik vazirligiga taqdim etadi.3 ish kunida9-bosqichKambagʻallikni qisqartirish va bandlik vazirligiQoraqalpogʻiston Respublikasi Vazirlar Kengashi va viloyatlar hokimliklarining Suvni tejaydigan sugʻorish texnologiyalarini joriy etishga koʻmaklashuvchi ishchi guruhi taqdim etgan buyurtmanomalarni koʻrib chiqadi hamda Suv xoʻjaligi vazirligi va Oʻzbekiston mahallalari uyushmasi bilan kelishgan holda buyurtmanomalarni rasmiylashtiradi. Buyurtmanomalarni:2022 — 2025-yillarda Moliya vazirligiga;2026-yildan boshlab — Kambagʻallikni qisqartirish va bandlik vazirligi huzuridagi Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasi hisobidan qoplash uchun mazkur jamgʻarmaga taqdim qiladi.3 ish kunida10-bosqichMoliya vazirligiKambagʻallikni qisqartirish va bandlik vazirligi tomonidan 2022 — 2025-yillarda kiritilgan buyurtmanomalar asosida zarur mablagʻlarni Kambagʻallikni qisqartirish va bandlik vazirligi huzuridagi Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasi hisobvaragʻiga oʻtkazib beradi.3 ish kunida11-bosqichKambagʻallikni qisqartirish va bandlik vazirligi huzuridagi Dehqon xoʻjaliklari va tomorqa yer egalari faoliyatini qoʻllab-quvvatlash jamgʻarmasiMoliya vazirligidan 2022 — 2025-yillarda kelib tushgan mablagʻlarni gʻazna hisobvaragʻi orqali talabgorlarning bank hisobvaragʻiga oʻtkazib beradi.3 ish kunida 1. Tuman (shahar) hokimliklari tuzilmasidagi — hokimning qishloq va suv xoʻjaligi masalalari boʻyicha oʻrinbosari, Ishchi guruhi rahbari 2. Kambagʻallikni qisqartirish va bandlik vazirligi tuman bandlikka koʻmaklashish boʻlimi boshligʻi, ishchi guruhi rahbarining oʻrinbosari 3. Tuman (shahar) irrigatsiya boʻlimi boshligʻi 4. Oʻzbekiston mahallalari uyushmasining tuman (shahar) boʻlimi boshligʻi 5. Tuman (shahar) moliya boʻlimi boshligʻi 6. Tuman (shahar) elektr tarmoqlari korxonasi boshligʻi Qoraqalpogʻiston Respublikasi Vazirlar Kengashi Raisining va viloyatlar hokimlarining qishloq va suv xoʻjaligi masalalari boʻyicha oʻrinbosari — Qoraqalpogʻiston Respublikasi qishloq xoʻjaligi vaziri, viloyat qishloq xoʻjaligi boshqarmasi boshligʻi, Ishchi guruh rahbari; Kambagʻallikni qisqartirish va bandlik vazirligi viloyat boshqarmasi boshligʻi, Ishchi guruh rahbari oʻrinbosari; Qoraqalpogʻiston Respublikasi va viloyat Gidrogeologiya hududiy stansiyalari boshliqlari; Qoraqalpogʻiston Respublikasi suv xoʻjaligi vaziri, viloyat irrigatsiya tizimlari havza boshqarmasi boshligʻi; Oʻzbekiston mahallalari uyushmasi raisi, Qoraqalpogʻiston Respublikasi, viloyatlar va Toshkent shahar boshqarmasi boshligʻi; Qoraqalpogʻiston Respublikasi iqtisodiyot va moliya vaziri, viloyat Iqtisodiyot va moliya boshqarmasi boshligʻi; hududiy elektr tarmoqlari korxonalari direktorlari.